section_heading: Srednja i malena titula te tituliranje
paragraph_text: Postojale su također srednja titula i malena titula, skraćene verzije titulature, pa i numizmatička klauzula „(N.N.) D.G.IMP.AUSTR.REX BOH.GAL.ILL.ETC.ET AP.REX HUNG.“ (mađ. „(N.N.) I.K.A.CS.ÉS M.H.S.D.O.AP.KIR.“ za „Isten kegyelméből ausztriai császár és Magyar-, Horvát-, Szlavon-, Dalmátországok apostoli királya“; hrv. „(N.N.) PO MIL.BOŽ.CES.AUSTR.KR.ČEŠ.GAL.IL.ITD.I AP.KR.UGAR.“), kao što se može vidjeti na guldenima (do 1892.) odnosno na krunama (do 1918.).